

ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กันยายน 2๕64

เรื่อง ขอความอนุเคราะห์เผยแพร่ “แนวทางปฏิบัติงานเพื่อขับเคลื่อนการจัดการพื้นที่สีเขียวอย่างยั่งยืน”
และแบบรายงานผลการดำเนินงานตามแนวทางปฏิบัติงานฯ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานนโยบายและแผนทรัพยากรธรรมชาติและสิ่งแวดล้อม

 ที่ ทส 1011.4/12932 ลงวันที่ 24 สิงหาคม 2564 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานนโยบายและแผนทรัพยากรธรรมชาติและสิ่งแวดล้อมว่า ได้จัดทำ “แนวทางปฏิบัติงานเพื่อขับเคลื่อนการจัดการพื้นที่สีเขียวอย่างยั่งยืน” เพื่อรองรับและเป็นกรอบในการผลักดันแนวทางการขับเคลื่อนการจัดการพื้นที่สีเขียวอย่างยั่งยืน โดยได้รับความเห็นชอบจากคณะกรรมการสิ่งแวดล้อมแห่งชาติ ในการประชุม ครั้งที่ ๕/๒๕๖๓ เมื่อวันที่
๒๓ กันยายน ๒๕๖๓ และคณะรัฐมนตรีมีมติรับทราบมติคณะกรรมการดังกล่าว และสำนักงานนโยบาย
และแผนทรัพยากรธรรมชาติและสิ่งแวดล้อมได้จัดสัมมนาการขับเคลื่อนการจัดการพื้นที่สีเขียวอย่างยั่งยืน
เพื่อเผยแพร่สร้างความเข้าใจแนวทางปฏิบัติงานฯ ให้กับหน่วยงานและภาคส่วนที่เกี่ยวข้อง รวมทั้งแลกเปลี่ยนเรียนรู้ประสบการณ์ และรับฟังข้อคิดเห็นและข้อเสนอแนะจากทุกภาคส่วนต่อการขับเคลื่อนการจัดการพื้นที่สีเขียวอย่างยั่งยืนที่ตอบสนองต่อสถานการณ์ในปัจจุบัน พร้อมทั้ง ขอความอนุเคราะห์หน่วยงานที่เข้าร่วมสัมมนาฯ ตอบ “แบบรายงานผลการดำเนินงานตามแนวทางปฏิบัติงานฯ” เมื่อวันอังคารที่ ๑๗ สิงหาคม ๒๕๖๔ ในการนี้ สำนักงานนโยบายและแผนทรัพยากรธรรมชาติและสิ่งแวดล้อมจึงขอความอนุเคราะห์เผยแพร่แนวทางปฏิบัติงานและแบบรายงานผลการดำเนินงานดังกล่าวให้กับองค์กรปกครองส่วนท้องถิ่น พร้อมทั้งขอความร่วมมือ
องค์กรปกครองส่วนท้องถิ่นในการตอบแบบรายงานผลการดำเนินงานตามแนวทางปฏิบัติงานฯ เพื่อสำนักงานนโยบายและแผนทรัพยากรธรรมชาติและสิ่งแวดล้อมจะได้นำข้อมูลที่ได้รับจากองค์กรปกครองส่วนท้องถิ่น
มาใช้ประกอบการประเมินผลการดำเนินงานด้านพื้นที่สีเขียวต่อไป ทั้งนี้ ขอให้จัดส่งผลการดำเนินงานตามแบบรายงานผลการดำเนินงานตามแนวทางปฏิบัติงานฯ ให้สำนักงานนโยบายและแผนทรัพยากรธรรมชาติและสิ่งแวดล้อมภายในวันที่ ๓๐ กันยายน ๒๕๖๔

ในการนี้ กรมส่งเสริมการปกครองท้องถิ่น ขอความร่วมมือจังหวัดประชาสัมพันธ์
“แนวทางปฏิบัติงานเพื่อขับเคลื่อนการจัดการพื้นที่สีเขียวอย่างยั่งยืน” ให้องค์กรปกครองส่วนท้องถิ่นทราบ
และขอให้องค์กรปกครองส่วนท้องถิ่นตอบแบบรายงานผลการดำเนินงานตามแนวทางปฏิบัติงานฯ

/ทั้งนี้ขอ...

-2-

ทั้งนี้ ขอให้จัดส่งผลการดำเนินงานตามแบบรายงานผลการดำเนินงานตามแนวทางปฏิบัติงานฯ ให้สำนักงานนโยบายและแผนทรัพยากรธรรมชาติและสิ่งแวดล้อมภายในวันที่ ๓๐ กันยายน ๒๕๖๔ ทางไปรษณีย์อิเล็กทรอนิกส์ onep.uem@onep.go.th รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...........................................

ผอ.กสว. .........................................

ผอ.กง.ทช. ......................................

หน.กง. ...........................................

จนท. ..............................................

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113